**Prifysgol Cymru Y Drindod Dewi Sant Datganiad Polisi Cyflogau 2023/24**

# Cyflwyniad

* 1. Mae Prifysgol Cymru Y Drindod Dewi Sant yn cydnabod pwysigrwydd tegwch a thryloywder mewn perthynas â'i threfniadau cyflog ar gyfer staff a'i chyfrifoldeb i sicrhau cyflog cyfartal am waith o werth cyfartal.
	2. Diben y datganiad hwn yw darparu tryloywder o ran dull y brifysgol o bennu cyflogau ei staff drwy nodi'r dulliau o bennu cyflogau'r holl staff.
	3. Diben y datganiad yw helpu i wella dealltwriaeth a hyder y cyhoedd ynghylch y modd y penderfynir ar gyflogau uwch staff yn benodol.

# Fframwaith deddfwriaethol

* 1. Ffurfiwyd Prifysgol Cymru Y Drindod Dewi Sant (PCYDDS) ar 18 Tachwedd 2010 drwy uno Prifysgol Cymru Llanbedr Pont Steffan a Choleg Prifysgol y Drindod Caerfyrddin, o dan Siarter Frenhinol Llanbedr Pont Steffan1828.
	2. Ar 1 Awst 2013, daeth Prifysgol Fetropolitan Abertawe yn rhan o'r Drindod Dewi Sant. Siarter Frenhinol y Brifysgol yw'r hynaf yng Nghymru a Lloegr ar ôl prifysgolion Rhydychen a Chaergrawnt.
	3. Mae'r Drindod Dewi Sant wedi arwain y gwaith o ddatblygu strwythur prifysgol sector deuol, a elwir yn Grŵp y Drindod Dewi Sant, fframwaith i alluogi pobl i gydweithio â sefydliadau eraill o fewn y rhanbarth. Yn rhan o'r datblygiad hwn, unwyd Coleg Sir Gâr a Choleg Ceredigion â Grŵp y Drindod Dewi Sant yn 2013/14 ac fe'u cynrychiolir ar y prif gyrff gwneud penderfyniadau academaidd yn y Brifysgol, wrth gynnal eu hunaniaeth sefydliadol benodol eu hunain.
	4. Mae'r Drindod Dewi Sant a Phrifysgol Cymru wedi ymrwymo i integreiddio cyfansoddiadol diymwad i greu Prifysgol sector deuol wedi'i thrawsnewid i Gymru. Mae'r ddwy Brifysgol wedi bod wrth wraidd addysg a bywyd diwylliannol Cymru ers eu sefydlu yn 1828 a 1893. Mae'r egwyddorion polisi a nodir yn y datganiad hwn yn berthnasol i'r naill sefydliad a’r llall.
	5. Wrth benderfynu ar gyflog a chydnabyddiaeth ei holl weithwyr, bydd y Brifysgol yn cydymffurfio â'r holl ddeddfwriaeth gyflogaeth berthnasol.

# Strwythur cyflogau a gwneud penderfyniadau

* 1. Trafododd Cymdeithas Cyflogwyr Prifysgolion a Cholegau (UCEA) a'r holl undebau llafur a gydnabyddir gan y sector addysg uwch (AU) Gytundeb Fframwaith Cenedlaethol ym mis Mai 2004 i ddiwygio strwythurau cyflog, graddau a rhai telerau ac amodau ar draws y sector.
	2. Gweithredwyd y Cytundeb Fframwaith Cenedlaethol yn lleol ym mhob un o'r cyn- sefydliadau a unodd i ffurfio'r Drindod Dewi Sant. Trafodwyd cytundeb lleol newydd yn 2013 gydag undebau llafur cydnabyddedig y Drindod Dewi Sant pan gafodd telerau ac amodau cyflogaeth eu cysoni yn dilyn uno'r Drindod Dewi Sant a Phrifysgol Fetropolitan Abertawe ac mae'n parhau i fod ar waith heddiw. Mae cwmpas y cytundeb yn cynnwys yr holl staff ac eithrio'r Is-Ganghellor, y Prif Swyddog Gweithredu a'r Pro Is-Gangellorion.
	3. Mae'r Brifysgol wedi mabwysiadu a gweithredu system werthuso swyddi wrthrychol, ddadansoddol, Dadansoddi Rôl Addysg Uwch (HERA) ar gyfer yr holl staff ac eithrio'r swyddi rheoli hynny ar lefel cyflog sy'n uwch na'r golofn gyflog sengl y cytunwyd arni'n genedlaethol (Atodiad 1).
	4. Mae'r cytundeb lleol yn cynnwys y diffiniad o'r strwythur graddau a'r dyddiad dilyniant cynyddol ar gyfer staff o fewn pob gradd, sef 1 Awst bob blwyddyn.
	5. Mae'r Brifysgol hefyd yn gwneud taliad atodol mewn perthynas â'r Cyflog Byw Gwirioneddol gwirfoddol a chyflawnodd achrediad yn gyflogwr Cyflog Byw Gwirioneddol ym mis Tachwedd 2019. Pennir y cyfraddau Cyflog Byw Gwirioneddol gan y Sefydliad Cyflog Byw sy'n berthnasol i staff sy'n ymwneud â'r pwyntiau is ar y golofn gyflog.

# Bargeinio ar y Cyd

* 1. Mae'r Drindod Dewi Sant yn cydnabod yr undebau llafur canlynol at ddibenion bargeinio ar y cyd ar delerau ac amodau cyflogaeth drwy gytundebau lleol:
		+ Undeb Prifysgolion a Cholegau (UCU)
		+ Undeb Cenedlaethol Athrawon Cymru (UCAC)
		+ UNSAIN
	2. Caiff adolygiad cyflogau blynyddol o werthoedd ariannol y golofn gyflog ei negodi ar lefel genedlaethol a hynny dan arweiniad UCEA ar ran ei aelod-brifysgolion sy’n dewis bob blwyddyn a fyddant yn cymryd rhan.
	3. Mae gweithdrefn genedlaethol gytûn ar gyfer negodi ar gyflogau, sy'n cynnwys tri chyfarfod rhwng UCEA ac undebau llafur sy'n cynrychioli'r sector. Cynhelir y cyfarfodydd hyn fel arfer ym mis Mawrth, Ebrill a Mai bob blwyddyn ac mae'r dyfarniad cyflog blynyddol yn weithredol o 1 Awst ymlaen.

# Cyflogau staff uwch

* 1. Mae Cyngor y Brifysgol yn gyfrifol am sefydlu Pwyllgor Sefydlog o'r Cyngor, sef y Pwyllgor Cydnabyddiaeth, i bennu cydnabyddiaeth deg a phriodol i'r Is-Ganghellor, y Prif Swyddog Gweithredu, y Pro Is-Gangellorion a Chlerc y Cyngor.
	2. Mae'r Pwyllgor Cydnabyddiaeth yn gyfrifol am adolygu a phenderfynu'n flynyddol ar gyflogau, telerau ac amodau, a phan fo'n briodol, amodau diswyddo deiliaid yr uwch swyddi uchod. Cyhoeddir cylch gorchwyl y Pwyllgor Cydnabyddiaeth ar wefan y Brifysgol gan sicrhau ei fod ar gael i staff, myfyrwyr a'r holl randdeiliaid mewn

modd agored a thryloyw: [Cyngor y Brifysgol | Prifysgol Cymru Y Drindod Dewi Sant](https://www.uwtsd.ac.uk/cy/cyngor-y-brifysgol) [(uwtsd.ac.uk)](https://www.uwtsd.ac.uk/university-council) . Nid yw'r Is-Ganghellor yn aelod o'r Pwyllgor hwn ond fe'i gwahoddir i gynghori'r Pwyllgor ynghylch swyddogion eraill yn ei gylch gwaith.

* 1. Mae'r Pwyllgor Cydnabyddiaeth yn ystyried y cyd-destun y mae'r sefydliad yn gweithredu ynddo. Mae'n ystyried y gwerth a ddarperir gan unigolyn sy'n gweithredu o fewn rôl sy'n seiliedig ar gydrannau perthnasol ar gyfer cyd-destun y Drindod Dewi Sant.
	2. Mae'r Pwyllgor Cydnabyddiaeth yn gwneud pob ymdrech i sicrhau bod yr holl argymhellion yn deg ac yn ystyried diddordeb sefydliadol, rhanddeiliaid allweddol a phartneriaid gan gynnwys cymuned y myfyrwyr a'r gymdeithas ehangach. Mae diogelu arian cyhoeddus hefyd yn rhan o'i drafodaethau, ochr yn ochr â’r angen i recriwtio a chadw staff.
	3. Mae'r Pwyllgor Cydnabyddiaeth yn ystyried sefyllfa’r farchnad a gwybodaeth gymharol briodol am Brifysgolion eraill i lywio ei phenderfyniadau fel yr argymhellwyd yn flaenorol gan CCAUC (Medr erbyn hyn). Yn nodweddiadol, bydd hyn yn cynnwys prifysgolion eraill o faint canolig (ar sail incwm) a arweinir gan addysgu, megis Prifysgol Derby, Prifysgol Northampton, Prifysgol Swydd Bedford, Prifysgol Lincoln, Prifysgol Caerwrangon, Prifysgol Sba Caerfaddon a Phrifysgol Edgehill.
	4. Mae'r Pwyllgor yn gyfrifol am ystyried penderfyniadau i ddatgelu unrhyw incwm a gynhyrchir gan unigolyn o gyrff allanol mewn rhinwedd personol. Mae'r Pwyllgor yn disgwyl i’r datgeliadau a’r esboniadau hyn gael eu gwneud ymlaen llaw a chyn cynnal unrhyw weithgareddau. Bydd y Pwyllgor yn ystyried y datgeliadau hyn gyda'r bwriad o wrthod incwm a gedwir.
	5. Mae'r pwyllgor hefyd yn ystyried y gyfradd flynyddol o gynnydd yng nghyfuniadau cyfartalog yr holl staff eraill.
	6. Daethpwyd â chylch cyflog JNCHES Newydd 2023-24 ymlaen i ymdrin â’r pryderon costau byw ar draws y sector a chanlyniad y trafodaethau cyflog cenedlaethol oedd dyfarniad i’w dalu mewn dau randaliad.
	7. Rhoddodd dyfarniad cyflog cenedlaethol UCEA 2023-24 godiad o rhwng 8% i staff ym mhen isaf y golofn gyflog genedlaethol a chodiad o 5% i staff ar bwynt 26 neu’n uwch ar y golofn gyflog, a dalwyd i’r holl staff mewn dau randaliad. Talwyd y rhandaliad cyntaf o £1000 neu 2% (pa un bynnag oedd y mwyaf) yn effeithiol o 1 Chwefror 2023 gyda’r gweddill yn cael ei dalu o 1 Awst 2023.
	8. Roedd y cynnydd canrannol a ddyfarnwyd i aelodau Uwch Dîm y Brifysgol yn 2023-24 yn cyd-fynd â’r dyfarniad cyflog a gytunwyd yn genedlaethol a thalwyd hwn hefyd mewn dau randaliad ar 1 Chwefror 2023 a 1 Awst 2023.
	9. Mewn perthynas â’r cyfnod sydd ar ddod, 2024-25, canlyniad trafodaethau cyflog cenedlaethol UCEA oedd codiad o rhwng 5.7% i staff ym mhen isaf y golofn gyflog genedlaethol ac chodiad o 2.5% i staff ar bwynt 38 neu’n uwch ar y golofn gyflog, a fyddai hefyd yn cael ei dalu mewn dau randaliad. Y rhandaliad cyntaf o £900o 1 Awst 2024 gydag ail randaliad i’w dalu o 1 Mawrth 2025. Adroddodd UCEA bod y dyfarniad cyflog cenedlaethol yn gyfwerth â chodiad o 2.5% yn y bil cyflog sectoraidd cyffredinol.
	10. O fewn telerau ymgysylltu UCEA gyda’r trefniadau bargeinio Cyflog Cenedlaethol, mae cymal sy’n caniatáu i sefydliad ag amgylchiadau esgusodol ohirio gweithrediad (heb ôl-ddyddio) y codiadau cyflog o hyd at 11 mis ar sail penderfyniad bod hynny er lles ehangach cynaliadwyedd y sefydliad neu oherwydd materion llif arian presennol.
	11. Yn unol â’r ddarpariaeth hon, gohiriwyd y dyfarniad cyflog i’r holl staff, i’w weithredu heb fod yn hwyrach na Gorffennaf 2025 heb ôl-ddyddio. Lle bo hynny’n gymwys dyfarnwyd cynnydd cyflog dilyniant i staff yn y ffordd arferol o 1 Awst 2024.
	12. Ni dderbyniodd aelodau Uwch Dîm y Brifysgol godiad cyflog ar 1af Awst 2024 yn unol â’r dull hwn.
	13. Cadeirydd y Pwyllgor Cydnabyddiaeth sy'n gyfrifol am gyflwyno argymhellion y Pwyllgor Cydnabyddiaeth i Gyngor y Brifysgol.
	14. Mae'r Drindod Dewi Sant yn cyhoeddi ei Datganiadau Ariannol ar gyfer pob blwyddyn a ddaw i ben ar 31 Gorffennaf. Mae’r rhain yn cynnwys cyflog yr Is-Ganghellor. Gellir gweld y Datganiad Ariannol ar gyfer y flwyddyn a ddaeth i ben ar 31 Gorffennaf 2024 yma: [Adran Gyllid | Prifysgol Cymru Y Drindod Dewi Sant](https://www.uwtsd.ac.uk/cy/amdanom/adran-gyllid)
	15. Mae Is-Ganghellor y Drindod Dewi Sant hefyd yn Is-Ganghellor Prifysgol Cymru a dosrannir cyfran briodol o'r cyflog blynyddol i Brifysgol Cymru yn unol â hynny.

# Y Cyflog Byw Gwirioneddol gwirfoddol

* 1. Sicrhaodd y Brifysgol achrediad cyflogwr Cyflog Byw Gwirioneddol ym mis Tachwedd 2019 a bu’n talu'r cyfraddau cyflog byw gwirioneddol yn wirfoddol ers 1 Awst 2017. Gweithredwyd y cyfraddau perthnasol ar 1 Ebrill 2025 drwy dalu ychwanegion fesul awr i staff sy’n chwarae rolau sylweddol ar bwyntiau isaf colofn gyflog Sengl 2023 (Atodiad 1).

# Perthynoleddau cyflogau

* 1. Y cyflog isaf yn y Brifysgol yw pwynt colofn 12 y golofn gyflog sengl 2024 (Atodiad 1). Yr aelod staff sydd â'r cyflog uchaf yw'r Is-Ganghellor.

Cymhareb yr enillion uchaf i'r enillion canolrifol yn achos y Brifysgol ar gyfer 2023/24 (gyda chymhareb 2022/23 er cymhariaeth) yw:

|  |  |  |
| --- | --- | --- |
|  | 2022/23 | 2023/24 |
| Cymhareb yr enillion uchaf i'r cyflog sylfaenol canolrifol (cyn Is-Ganghellor yn y swydd hyd 31 Awst 2023)Cymhareb yr enillion uchaf i’r cyflog sylfaenol canolrifol (Is-Ganghellor newydd wedi’i phenodi 1 Medi 2023). | 6.66 | 6.486.25 |

Ffynhonnell: Datganiadau Ariannol Cyhoeddedig

# Atodiad 1

**Colofn gyflog sengl AU**

Mae'r golofn gyflog sengl y cytunwyd arni'n genedlaethol yn cynnwys y rhan fwyaf o sefydliadau AU yn y DU, gan gynnwys Prifysgol Cymru Y Drindod Dewi Sant a Phrifysgol Cymru.

|  |  |  |  |
| --- | --- | --- | --- |
| **Spine point** | **Cyflog o 1 Awst 2023 (£)**  | **Cyflog o 1 Awst 2024 (£)** | **Cyflog o 1 Mawrth 2025 (£)** |
| 3 | 20,410 | Dilëwyd | Dilëwyd |
| 4 | 20,619 | Dilëwyd | Dilëwyd |
| 5 | 20,880 | 21,780 |  22,080  |
| 6 | 20,948 | 21,848 |  22,148  |
| 7 | 21,254 | 22,154 |  22,454  |
| 8 | 21,543 | 22,443 |  22,743  |
| 9 | 21,828 | 22,728 |  23,028  |
| 10 | 22,214 | 23,114 |  23,414  |
| 11 | 22,681 | 23,581 |  23,881  |
| 12 | 23,144 | 24,044 |  24,344  |
| 13 | 23,700 | 24,600 |  24,900  |
| 14 | 24,248 | 25,148 |  25,448  |
| 15 | 24,533 | 25,433 |  25,733  |
| 16 | 25,138 | 26,038 |  26,338  |
| 17 | 25,742 | 26,642 |  26,942  |
| 18 | 26,444 | 27,344 |  27,644  |
| 19 | 27,181 | 28,081 |  28,381  |
| 20 | 27,979 | 28,879 |  29,179  |
| 21 | 28,759 | 29,659 |  29,959  |
| 22 | 29,605 | 30,505 |  30,805  |
| 23 | 30,487 | 31,387 |  31,637  |
| 24 | 31,396 | 32,296 |  32,546  |
| 25 | 32,332 | 33,232 |  33,482  |
| 26 | 32,982 | 33,882 |  34,132  |
| 27 | 33,966 | 34,866 |  35,116  |
| 28 | 34,980 | 35,880 |  36,130  |
| 29 | 36,024 | 36,924 |  37,174  |
| 30 | 37,099 | 37,999 |  38,249  |
| 31 | 38,205 | 39,105 |  39,355  |
| 32 | 39,347 | 40,247 |  40,497  |
| 33 | 40,521 | 41,421 |  41,671  |
| 34 | 41,732 | 42,632 |  42,882  |
| 35 | 42,978 | 43,878 |  44,128  |
| 36 | 44,263 | 45,163 |  45,413  |
| 37 | 45,585 | 46,485 |  46,735  |
| 38 | 46,974 | 47,874 |  48,149  |
| 39 | 48,350 | 49,250 |  49,559  |
| 40 | 49,794 | 50,694 |  51,039  |
| 41 | 51,283 | 52,183 |  52,566  |
| 42 | 52,815 | 53,715 |  54,136  |
| 43 | 54,395 | 55,295 |  55,755  |
| 44 | 56,021 | 56,921 |  57,422  |
| 45 | 57,696 | 58,596 |  59,139  |
| 46 | 59,421 | 60,321 |  60,907  |
| 47 | 61,198 | 62,098 |  62,728  |
| 48 | 63,029 | 63,929 |  64,605  |
| 49 | 64,914 | 65,814 |  66,537  |
| 50 | 66,857 | 67,757 |  68,529  |
| 51 | 68,857 | 69,757 |  70,579  |